
Acord de colaborare
pentru depunerea și implementarea proiectului
 ”Microbuze electrice pentru elevi – Județul Ialomița”, 
finanțat în cadrul Planului Național de Redresare și Reziliență 


I PĂRȚILE 
UAT Județul Ialomița cu sediul în Slobozia, Piața Revoluției, nr. 1, județul Ialomița,  telefon 0243/ 230200, Fax 0243/ 23025, e-mail: cji@cicnet.ro, cod fiscal 4231776, reprezentat prin domnul MARIAN PAVEL,  având funcția de Președinte al Consiliului Județean Ialomița în calitatea de solicitant al finanțării,
 și 
1. UAT Făcăeni, cu sediul în Făcăeni, str. Primăriei, nr. 55, județul Ialomița, telefon 0243313330/0243313045, email: clfacaeni@yahoo.com, reprezentată prin doamna Nuți ROȘU, în calitate de delegatar,
denumite ȋn continuare, individual “Parte” şi ȋmpreună “Părţi”, 
având în vedere:

- Ghidul solicitantului PNRR/2023 care cuprinde condițiile specifice de accesare a fondurilor în cadrul Componentei C15: Educație, Pilonul VI: Politici pentru noua generație, Reforma 6: Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar, Investiția 10: Dezvoltarea rețelei de școli verzi și achiziționarea de microbuze verzi;
- Hotărârea Consiliului Local al comunei Făcăeni nr. _______________ privind aprobarea delegării către Unitatea administrativ - teritorială  Județul Ialomița a depunerii cererii de finanțare și implementarea proiectului  ”Microbuze electrice pentru elevi – Județul Ialomița”, finanțat în cadrul Planului Național de Redresare și Reziliență;
- Hotărârea Consiliului Județean Ialomița nr. __________ privind aprobarea realizării de către Unitatea administrativ - teritorială  Județul Ialomița a Proiectului  ”Microbuze electrice pentru elevi – Județul Ialomița”, finanțat în cadrul Planului Național de Redresare și Reziliență, 
au convenit următoarele:
 	
 II. OBIECTUL 
Art. 1 Obiectul prezentului Acord de colaborare este de a stabili cadrul juridic, drepturile și obligațiile părților în vederea depunerii și implementării  Proiectului „Microbuze electrice pentru elevi – Județul Ialomița”, denumit în continuare ”Proiect”.

II. INTRAREA ÎN VIGOARE ȘI DURATA
Art. 2 Prezentul Acord va intra ȋn vigoare la data semnării de către Părţi. Acesta va rămâne ȋn vigoare până când, după caz, dosarul de finanțare aferent Proiectului va fi respins sau până la implementarea acestuia, dar nu mai târziu de 31 decembrie 2023.
Art. 3  Prelungirea perioadei de valabilitate a contractului de finanțare conduce automat la extinderea perioadei de valabilitate a prezentului acord.

III. ROLURI ȘI RESPONSABILITĂȚI

Art.4 Județul Ialomița 
4.1 realizează demersurile pentru întocmirea documentației și depunerea cererii de finanțare aferentă Proiectului, conform împuternicii UAT-urilor membre ale acordului de colaborare;
4.2 asigură condițiile de desfășurare optimă a activităților proiectului;
4.3 asigură capacitatea operațională și administrativă necesară implementării proiectului (resurse umane suficiente și resurse materiale necesare);
4.4 respectă pe durata pregătirii implementării proiectului, prevederile legislației comunitare și naționale în domeniul dezvoltării durabile, neutralității tehnologice, egalității de șanse și nediscriminării și egalității de gen, protecția mediului, achiziții publice, informare și publicitate;
4.5 elaborează documentația de atribuire și să organizeze derularea procedurii de atribuire prin asigurarea planificării și pregătirii achizițiilor necesare implementării proiectului, lansarea procedurii de achiziție, evaluarea și selectarea ofertelor, încheierea contractelor și să respecte orice alte condiții în domeniul achizițiilor publice conform legislației în vigoare;
4.6 asigură standardele de securitate și confidențialitate a informațiilor, de prelucrare a datelor cu caracter personal conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
4.7 are obligația întocmirii rapoartelor de progres și a cererilor de transfer și de a pune la dispoziția ME documentele justificative ce însoțesc cererea de transfer, spre a fi verificate, în vederea autorizării acesteia;
4.8 la finalizarea perioadei de implementare a proiectului definită , potrivit Ghidului Solicitantului, va transfera dreptul de proprietate asupra bunurilor achiziționate, cu titlu gratuit, către  unitatea administrativ – teritorială  care a delegat dreptul de depunere, în conformitate cu prevederile legale;
4.9 suportă cheltuielile neeligibile aferente implementării proiectului și contribuția proprie a solicitantului de 2% din valoarea cheltuielilor eligibile.

Art. 5 UAT-urile membre ale acordului de colaborare
5.1 furnizează Județului Ialomița informațiile necesare întocmirii documentației în vederea depunerii cererii de finanțare;
5.2 desemnează un reprezentant care va colabora cu solicitantul finanțării – Județul Ialomița pe tot parcursul derulării procedurii de achiziție;
5.3 asigură capacitatea de conectare la rețeaua de curent electric a școlii/UAT-ului sau angajamentul
UAT-ului de a crea o stație de încărcare în localitatea pentru care se cere microbuz electric, în cazul în care în localitatea respectivă nu există deja o stație de încărcare funcțională;
5.4 asigură, pe o durată de minimum 4 ani, resursa umană (șofer), costurile de reparații și întreținere a microbuzelor, precum și costurile de alimentare.

IV. DREPTURILE PĂRȚILOR

Art. 6 Județul Ialomița are dreptul:
6.1 să solicite UAT-lor membre ale acordului de colaborare furnizarea oricăror informaţii şi documente legate de proiect, în scopul întocmirii documentației de atribuire și depunerii cererii de finanțare, precum și pentru implementarea proiectului;
Art. 7 UAT-urile au dreptul:
7.1 să solicite Județului Ialomița date despre Proiect și să fie informat despre progresul înregistrat în procesul de implementare a acestuia;
7.2 să primească în proprietate bunurile achiziționate în cadrul Proiectului, la finalizarea implementării proiectului;

VI. OBLIGAȚIILE PĂRȚILOR

Art. 8 Județul Ialomița are următoarele obligații:
8.1 să ducă la îndeplinire toate etapele premergătoare în vederea elaborării cererii de finanțare, conform prevederilor Ghidului solicitantului;
8.2 să transmită dosarul de finanțare în timp util având în vedere procedura de aprobare a acestuia;
8.3 Președintele Consiliului Județean Ialomița semnează Cererea de finanţare şi Contractul de finanţare;
8.4 transmiterea cererilor de transfer/solicitărilor de fonduri către O.I., conform prevederilor contractului de finanţare;
8.5 să ducă la îndeplinire orice alte atribuții/obligații care rezultă din implementarea proiectului, conform Ghidului solicitantului.
Art. 9 UAT-urile membre ale acordului de colaborare au următoarele obligații:
9.1 să transmită în timp util Județului Ialomița toate informațiile necesare depunerii cererii de finanțare și implementării proiectului cu respectarea prevederilor ghidului solicitantului, necesarul de nevoi și justificarea acestora, precum și orice alte informații solicitate;
9.2 să transmită răspunsurile aferente oricărei clarificări în termenul impus de Județul Ialomița, cu obligativitatea încadrări în termenul impus de minister;
9.3 să primească în proprietate bunurile achiziționate de Județul Ialomița în cadrul Proiectului;
9.4 să ducă la îndeplinire orice alte atribuții/obligații care rezultă din implementarea proiectului, conform Ghidului solicitantului.

VII CLAUZE SPECIFICE

Art. 10 Confidențialitatea
10.1 Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de colaborare.
 
Art. 11 Integralitatea acordului de colaborare şi amendamente
11.1 Pe durata prezentului Acord, părțile semnatare au dreptul să convină în scris asupra modificării anumitor clauze, prin act adiţional, semnat de reprezentanții autorizați ai părților. 
11.2 Orice modificare a prezentului Acord va fi valabilă numai atunci când este convenită de toate părțile. 

Art.12 Soluționarea litigiilor
12.1 Părțile depun toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ele în cadrul sau în legătură cu îndeplinirea Acordului de colaborare.
12.2 Dacă, în termen de 30 de zile de la începerea acestor tratative neoficiale, părțile nu reuşesc să rezolve în mod amiabil o divergenţă, fiecare poate solicita ca disputa să se soluţioneze de către instanţele judecătoreşti competente.

Art. 13 Încetarea acordului de colaborare
13.1 Prezentul Acord de colaborare încetează:
a) conform prevederilor art. 2;
b) înainte de termen, prin acordul Părților;
c) în caz de forță majoră, conform art. 14;
d) prin reziliere pentru neexecutarea sau executarea defectuoasă a obligațiilor asumate prin prezentul Acord de colaborare. 
13.2 Încetarea Acordului de colaborare, în oricare dintre situaţiile menționate, nu va avea niciun efect asupra obligaţiilor deja scadente ale părților.

 Art. 14 Forţa majoră
 14.1 Forţa majoră reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului Părților, nu se datorează greşelii sau vinei acestora şi nu putea fi prevăzută la momentul încheierii Acordului de colaborare şi care face imposibilă executarea şi, respectiv, îndeplinirea obligaţiilor asumate prin prezentul Acord. 
14.2 Forţa majoră este constatată de o autoritate competentă.
14.3 Forţa majoră exonerează părţile de îndeplinirea obligaţiilor asumate prin prezentul Acord de colaborare, pe toată perioada de valabilitate a acesteia. 
14.4 Îndeplinirea Acordului de colaborare va fi suspendată în perioada de acţiune a forţei majore, dar fără a prejudicia drepturile ce li se cuveneau părților până la apariţia acesteia.
14.5 Partea care invocă forţa majoră are obligaţia de a notifica celeilalte părți, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
14.6 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului Acord de colaborare, fără ca vreuna dintre părți să poată pretinde celeilalte daune-interese.

Art. 15 Legea aplicabilă
15.1 Prezentului Acord i se va aplica şi va fi interpretat în conformitate cu legislaţia în vigoare.

Art. 16 Comunicări
16.1 Orice comunicare între Părți trebuie să se realizeze în scris.
16.2 Orice document scris trebuie înregistrat atât la momentul transmiterii, cât şi la momentul primirii.
16.3 Comunicările între Părți privind informaţii neclasificate se pot face şi prin telefon, fax sau e-mail, cu condiţia confirmării în scris a comunicării.

Art. 17 Dispoziţii finale
17.1 Datele cu caracter personal solicitate în baza prezentului Acord de colaborare sunt prelucrate în acord cu prevederile Regulamentului (UE) nr. 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE şi ale Legii  nr. 190/2018 privind măsuri de punere în aplicare a Regulamentului (UE) 2016/679, scopul prelucrării datelor fiind în acord cu îndeplinirea responsabilităţilor asumate de către Părți prin Acordul de colaborare, perioada prelucrării acestora fiind pe toată durata valabilităţii Acordului de colaborare.

Întocmit în _______ exemplare originale, în limba română, trei exemplare originale pentru Județul Ialomița si un exemplar original pentru cererea de finanţare.

SOLICITANT,
JUDEȚUL IALOMIȚA
Președintele Consiliului Județean Ialomița
Marian PAVEL




Delegatar,                                                             
_______________
Primar,                                                                  
_______________

Partnership Agreement Template (FMO)


1

